越调・柳营曲赏春
作者：吴西逸
朝代：元

paragraphs: 花艳冶，柳欹斜，粉墙低画楼人困也。
庭院星列，罗绮云叠，簇簇闹蜂蝶。
紫霞杯我辈豪侠，绿云鬟仕女奇绝。
乌丝栏看醉草，红牙板唱声揭。
别，同载七香车。
避暑偶成共翠娥，酌金波，湖上晚风摇芰荷。
丝管情多，帘幕凉过，暑气尽消磨。
扇停风几缕柔歌，袜凌波一掬香罗。
醉魂偏浩荡，诗兴费吟哦。
睃，老子正婆娑。
秋闺笼太纤，拜银蟾，恰团圆几时云又掩。
尘淡妆奁，风透朱帘，无语望雕檐。
博山炉香冷慵添。
阳春曲唱和难タ。
新凉开扇影，清恨蹙眉尖。
嫌，何处可消淹？。